**Umhverfisnefndarfundur 26. Janúar 2017**

Mætt eru: Fylkir Leó, Lóa Arianna, Brynja María, Natalía Perla, Einar Ási, Ólafur Frímann, Halldór Óli, Valgarður Orri og Sara Margrét (leikskólakennari).

1. Við byrjuðum fundinn á að rifja upp hvað það þýðir vera Grænfána-leikskóli. Börnin sögðu að við ættum að ganga vel um umhverfið, það mætti ekki henda rusli, við endurvinnum eða endurnýtum hluti og förum vel með jörðina.
2. Við ræddum um mikilvægi þess að bera virðingu fyrir dýrunum og sýna þeim umhyggju. Hvernig getum við sýnt dýrunum sem búa í náttúrunni umhyggju? Við komumst að þeirri niðurstöðu að eitt því sem hægt væri að gera, væri að gefa fuglunum að borða.
3. Við fundum uppskrift að fuglamat sem hægt er að hengja í tré. Við komumst að því að það er betra að hengja matinn í tré en að leggja hann á jörðina vegna þess að það geta komið önnur dýr, til dæmis kettir, og ráðist á fuglana meðan þeir borða.
4. Það sem þarf í fuglamatinn er t.d.: hafrar, fræ, rúsínur, palmolía eða kókosolía. Þessu er hnoðað saman og sett í form, band sett í og látið harðna. Svo er hægt að hengja matinn í upp í tré.
5. Fjóla matráður pantar fyrir okkur það sem til þarf og svo verður búinn til fuglamatur við fyrsta tækifæri.